b'\n_START_ARTICLE_\nH\xc3\xa4n tuli ikkunasta\n_START_SECTION_\nArviot\n_START_PARAGRAPH_\nAikalaiskritiikiss\xc3\xa4 vastaanotto oli etenkin juonen suhteen tyly. Helena Kara saa kuitenkin tunnustusta, ja Tauno Palon todetaan olevan elokuvan pelastus. My\xc3\xb6hemmin 1990-luvun televisioesityksen aikaan kriitikko kuitenkin l\xc3\xb6yt\xc3\xa4\xc3\xa4 elokuvasta mielenkiintoista kulttuurihistoriallista antia ja todetaan sen puolustavan paikkaansa paikkaansa kotimaisena screwball-komediana, jossa on aistittavissa olympialaisten kuumeisen odotuksen vaikutus tunnelmaan._NEWLINE_Er\xc3\xa4\xc3\xa4ss\xc3\xa4 2000-luvun kritiikiss\xc3\xa4 saa huomiota Palon poikkeuksellinen rooli, rapakon takaa Suomeen saapuva j\xc3\xa4\xc3\xa4kiekkovalmentaja, mutta todetaan kuitenkin, ett\xc3\xa4 elokuvassa on liiaksi aineksia, joista ei ole saatu kootuksi kunnon tulosta. Kuvaus saa kiitosta. Toinen kriitikko toteaa, ett\xc3\xa4 n\xc3\xa4pp\xc3\xa4r\xc3\xa4n vuoropuhelun ansiosta juoni kulkee notkeasti. Oiva Salan herkullisesti esitt\xc3\xa4m\xc3\xa4 homorooli on varhaisimpia suomalaisessa elokuvassa'